google/wiki40b huggingface dataset:
Ekstremværet Tuva

Ekstremværet Tuva var et ekstremvær som rammet sørlige Norge og Götaland i Sverige den 31. januar 2008. Ekstremværet kom i form av storm, store nedbørsmengder og høy vannstand. Ekstremvarslet for stormen Tuva ble det andre som ble utstedt i 2008, og det andre på mindre enn en uke.
Årsaken til stormen var at to lavtrykk møttes, det ene fra Island og det andre fra lenger sør i Atlanterhavet. Lavtrykket beveget seg over Skandinavia fra Nordsjøen, over sørlige deler av Norge, midten av Sverige og over til Østersjøen. Før og etter stormen blåste det kraftig.

Forløp

Meteorologisk institutt sendte 30. januar 2008 ut varsel om ekstremværet Tuva. De meldte at det 31. januar, var ventet ekstremvær med storm, store nedbørsmengder og høy vannstand i Agder-fylkene, Telemark, Østfold og Vestfold, også vestlandsfylkene ville få føling med Tuva, da områder i Rogaland og sør i Hordaland. Ifølge Meteorologisk institutt ville det bli opp til full storm, dvs 25 m/s. Om kvelden 31. januar ville det minken til sørvestlig sterk kuling, 20 m/s. Ved Torungen fyr i Arendal blåste det en middelvind på 26,1 m/s, og med kast opp til orkan med 33,6 m/s. Meteorologisk institutt i Sverige meldte om vind i 35 m/s, eller orkan styrke i Bohuslän.
Stormen ble dannet av at to lavtrykk møtes, det ene kom fra Island, møtte et annet fra lengre sør i Atlanterhavet.
Norges vassdrags- og energidirektorat (NVE) sendte også ut sitt eget flomvarsel for lavereliggende områder i Agder og Østfold, det ble varslet mellom 15 og 20 millimeter regn på tre til seks timer på Sørlandet

Skader og konsekvenser

Deler av taket på Gimle aldershjem i Kristiansand løsnet og blåste vekk, i Horten mistet et næringsbygg sitt tak på grunn av de sterke vindkastene, og mange trær blåste ned over veier og jernbanestrekninger i Vestfold, bl.a. stoppet Sørlandsbanen helt opp på grunn av storm-nedfall mellom Sandefjord og Larvik. I Larvik ble fergeområdet stengt helt av under stormen, da store deler av bølgeblikktaket på gangbrua til fergen blåste vekk. I Fredrikstad måtte politiet sperre av et boligområde etter at taket på et industribygg løsnet.
Representanter for forsikringsbransjen estimerte at ekstremværet hadde gjort skader for over 25 millioner kr.
Det ble meldt om at 3000 strømkunder i Skien, Bamble, Larvik, Sandefjord og Tønsberg ble uten strøm
Omtrent 150 personer fra oljeinstallasjonene Veslefrikk, Visund og Huldra, ble plassert på land eller andre oljeplattformer, som en følge av stormen.
Danmark fikk også føling med stormen, bl.a ble Storebæltsbroen stengt. I Sverige mistet over 25 000 mennesker strømmen og mange veistrekninger ble stengt i nabolandet.
Større deler av Færøyene ble uten strøm. Befolkningen ble frarådet fra å kjøre, og mange fiskebåter sank i havnene (spesielt i Skálavík, hvor bare to båter var intakte etter stormen), mange av dem ble også knust til pinneved. 31. januar meldte man vind på 13 m/s for Færøyene neste dag på Dagur og vika. Uværstoppen var torsdag 29. januar, da det ble meldt en vindstyrke på 22 m/s. De første vrakene etter de sunkene fiskebåtene i Skálavík ble først hevet 7. februar.
Solidarity Forever

«Solidarity Forever», skrevet av Ralph Chaplin i 1915, er kanskje den mest berømte fagforeningssang/salme. Den synges til melodien av «John Brown ' s Body» og «Battle Hymn of the Republic». Selv om den var skrevet som en sang for Industrial Workers of the World (IWW), har andre organisasjoner, slike som AFL-CIO, akseptert sangen som sine egen.
Sangen er blitt fremført av musikere som Utah Phillips, Pete Seeger, og er blitt fremført av Emcee Lynx og The Nightwatchman. Den synges fortsatt ofte i fagforeningsmøter og kampanjer i USA, Australia og Canada, og har også vært sunget på konferanser av den Australian Labor Party og den Kanadiske New Democratic Party. 
Den kan også ha inspirert til en salme for den den kooperative bevegelse. «Battle Hymn of Cooperation», synges  til den samme melodien.

Sammendrag

Journalisten Ralph Chaplin begynte å skrive "Solidarity Forever" i 1914, mens han dekket en streik av kullgruvearbeidedere i 
Huntington, West Virginia. Han fullførte sangen 15. januar 1915 i Chicago, same dato som en sultdemonstrasjon. Chaplin var en dedikert journalist og forfatter, skrev for Solidarity, den offisielle avis for IWW i det østlige USA og karikaturtegner for organisasjonen. Hans analyse av IWW, hans berømte "Innledning" er trykt på innsiden av omslaget hver  Little Red Songbook.
Innledningen begynner med en klassisk uttalelse av en to-klasse analyse av kapitalismen: «Arbeiderklassen og arbeidsgiverne har ingenting til felles. klassekampen vil fortsette inntil arbeiderklassen seierer: Mellom disse to to klasser vil en kamp fortsette til alle verdens arbeidere organiserer seg, tar i besittelse av jord og maskiner og avskaffer lønnssystemet» Innledningen tar avstand fra fagforeninger som ute av stand til å hanskes med arbeidsgivernes makt under kontraktsforhandlinger. Innledningen slår fast at fagforeninger villeder arbeidstakere ved å gi inntrykk av at ansatte og arbeidsgivere  har felles interesser.
Fortalen oppfordrer arbeidere til å dane en organisasjon av «alle medlemmer i en hvilken som helst industri, eller i alle bransjer» Selv om det høres mye som den industrielle unionism utviklet av Kongressen av Industrielle Organisasjoner, IWW ville motsette John L. Lewis' kampanje for å splitte fra American Federation of Labor og organisere industrielle organisasjoner i 1930-årene. Fortalen forklarer, "i Stedet for den konservative motto 'En rimelig dagslønn for en god dags arbeid, at" vi må dedisere på vår banner den revolusjonerende leveregel, 'Avskaffelse av lønnssystem.'" Den IWW omfavnet syndikalisme, og i motsetning deltakelse i valg og politikk: "ved å organisere industrielt vi danner strukturen i det nye samfunnet innen skallet av det gamle".
Gay

Etymologi

Navnet er dannet av det engelske ordet gay, som opprinnelig betyr «glad, lykkelig» og har gammelfransk opprinnelse. Fra midten av 1900-tallet har gay også fått betydningen «homoseksuell».
Gay kan også være en kortform av kvinnenavnene Gaynell og Gaynor, og mannsnavnene Gaylen og Gaylord.
Gaye er en variant av kvinnenavnet Gay, men er også et tyrkisk navn som betyr «mål».

Kjente personer med navnet

Personene i listen er ordnet kronologisk etter fødselsår.
Maury Show

Maury Show (tidligere kjent som The Maury Povich Show) er et amerikansk talkshow hvor Maury Povich har opptrådt som verten gjennom alle sesongene. Programmet ble første gang vist på tv i 1991 og har vart hele 19 sesonger. Programmet blir ofte sammenlinget med The Jerry Springer Show, hvor Jerry Springer er vert.
Programmet dreier seg i hovedsak om skandaler, dysfunksjonelle mennesker, og temaer om mennesker med ekstrem overvekt, rare fobier, tenåringer med diverse problemer som inkluderer sex, graviditeter, stoffmisbruk, utroskap, farskapstester og flittig bruk av løgndetektortester. Programmet har mottatt sterk kritikk fra flere hold. Kjente gjester har vært Chris Crocker en svært ivrig fan av artisten Britney Spears, Jessica Gaude ”verdens mest overvektige barn”, samt en tenåring, Victoria, som sammen med Chris Crocker fikk rekordhøye seerantall på nettsiden youtube med godt over 4 millioner seere.
The Corndogs

The Corndogs er en rocketrio fra Lillehammer. De ble startet i 2004 under navnet Rascals, senere The New Rascals, dengang med en annen trommeslager, men den nåværende besetningen skiftet navn til The Corndogs i 2005.
Bandet spiller egne låter i samme sjanger som AC/DC, Wolfmother, Ramones, The Mooney Suzuki og Motörhead, og har gjort seg bemerket bl.a. som oppvarmingsband for TNT, WE og The Mormones.
The Corndogs har innspilt materiale til sin første fullengder, men det er usikkert når denne skal utgis. Bandet ga ut EP-en Fastback on a Fast Track på eget selskap, Ragnarsens Boogieservice, men det er uvisst om bandet velger å gi ut den kommende fullengder gjennom samme apparat.
Trane

Taksonomi

Det har tidligere vært vanlig å regne flere arter til slekten Grus, men Krajewski et al. (2010) demonstrerte at slekten var parafyletisk, noe som medførte at del Hoyo et al. (2014) i sitt nye ornitologiske bokverk, «HBW and BirdLife International Illustrated Checklist of the Birds of the World», valgte å flytte flere basale arter til andre slekter.

Beskrivelse

Trane er en meget stor fugl med lange ekstremiteter og lang hals. Fuglene måler typisk 95–120 cm og veier omkring 4,5–6,1 kg, avhengig av kjønn og underart. Enkeltindivider kan imidlertid bli opp mot 130 cm høye. Vingespennet er normalt 180–200 cm, men kan i visse tilfeller bli opp mot 220 cm.
Fjærdrakten er hovedsakelig skifergrå. Hode og øverste del av hals er svart og har ei karakteristisk bred hvit rand som løper fra bakkant av øyene og ned langs sidene av halsens overdel. Skalletaket har en bar rød isseflekk, som er mer brunlig hos ungfuglene. Øynene har gul til oransje iris. De innerste armsvingfjærene er modifiserte og sorte ytterst, og gir fuglene en strutselignende stuss. Stjerten er kort og vifteformet, men er stort sett bare visuell når fuglene kommer inn for landing.

Atferd

Under trekket kan mer enn 25 000 traner mellomlande ved Hornborgasjön i Sverige, før de drar videre til hekkeplassene rundt Østersjøen. I Norge finnes tranen hovedsakelig i skogsområder i Trøndelag og på Østlandet, der den gjerne hekker i myr. Den er en trekkfugl som reiser fra Norge i midten av august til oktober. 
Den utstøter høye trompetskrik, «kråå», som bærer flere kilometer.
Den hekker på myrer i barskog- og bjørkeområder, og det er flest av den i Sør-Norge. Fuglen er økende i antall og utbredelse. Den overvintrer i Spania og Sør-Frankrike. Den spiser insekter, krypdyr, amfibier, mus og plantedeler.
Hekking foregår ved at to grønngrå egg med mørke flekker legges i reir på eller nær åpen grasmyr. Foreldrene ruger på eggene i fire uker.
Typisk for tranen er at den skrider rolig avsted på en majestetisk måte. I flukt holdes den lange halsen utstrakt.
Thevally Palace

Thevally Palace (Malayalam: തേവള്ളി കൊട്ടാരം eller Thevalli Palace er et populært historisk slott ved bredden av Ashtamudi lake, i Thevally, Kollam. Det er et viktig historisk monument i delstaten Kerala i India. Thevally Palace ble bygget i mellom 1811 og 1819 under regimet til Gowri Parvati Bayi. Det er ansett som et "Hallmark of Kollam city". Nå brukes slottet som hovedkvarter for NCC-konsernet i Kollam-distriktet. Slottet er nå eid av PWD

Historie

Thevally Palace er en slags arkitektonisk vidunder i Kollam. Det ble bygget mellom 1811 og 1819 under regimet til Gowri Parvati Bayi. Kongene i Travancore brukte Thevally Palace under sine besøk til Kollam for å møte de britiske Innbyggere og diskutere med tjenestemennene. Arkitekturen av palasset er en blanding av britisk, nederlandsk og portugisisk arkitektur.Slottet var en gang brukt til administrative formål. Kollam var hovedstaden i kongedømmet Travancore. Slottet er laget av materialer som lateritt, kalk og gips. Den viktigste attraksjonen av slottet er at det ligger på bredden av Ashtamudi Lake. Slottet inneholder et tempel for Lord Sastha.
Nilsskogen

Nilsskogen er en gård i Vefsn ca. 22 km nord for Mosjøen, like sørvest for Drevjemoen militærleir. Gården grenser mot Forsmoen i sørvest ved Molddalsbekken. I vest går grensen langs elva Drevjo, og i nord grenser gården mot Kommerneset og Blåfjellet. Her utgjør elva Komra grensen. I nordøst/øst grenser gården mot Kommermoeni et område som strekker seg i en kile til det høyeste punktet på Hellfjellet (Kommerfjellet).
No dawn

No Dawn er et norsk death metal-band fra Steinkjer. 
Bandet ble formet i 2002 og startet med å spille coverlåter av Gothenburg death metal-band som In Flames og At the Gates. Etter hvert begynte de å utvikle egenkomponerte låter og tekster.
Bandet har bl.a. spilt på Steinkjerfestivalen, Trondheim Rock, Inferno (2011) og Wacken Open Air (2010). De har også turnert i Europa med Six Feet Under, og turnert i Norge med Cannibal Corpse. Ga ut en EP i 2010. Bandet er signert med Wormholedeath og ga ut debutplate i 2014.
Asurstrupeparadisfugl

Biologi

Arten trives i tropisk-, sumpskog og eviggrønn skog dominert av Eucalyptus langs sørøstkysten av Cape York-halvøya, i det nordøstre Australia.
Asurstrupeparadisfuglen er en mellomstor paradisfugl, med svakt nedoverbøyd halvlangt nebb og relativt kort stjert. Hannen, som har gjennomgående mørk fjærdrakt med blå iriserende skalle, stupe og overbryst, sort bryst og grønn underside, blir omkring 25 cm lang og veier typisk cirka 91–119 g. Hunnen, som har grønn overside og lysegul underside ispedd grønne spetter, blir cirka 23 cm lang og veier typisk 77–96 g.

Taksonomi

L. victoriae, som tidligere var klassifisert til slekten Ptiloris, har sammen med intercedens, paradisea og magnifica i senere tid blitt samlet til Lophorina. Dette har samlet de såkalte rifleparadisfuglene i én slekt. Disse regnes av og til som et artskompleks. Arten har ifølge NNKF per 12. april 2017 ikke et offisielt norsk navn.
Budai

Budai (kinesisk: 布袋; pinyin: Bùdài; Wade–Giles: Pu-tai = «stoffsekk», japansk: Hotei, vietnamesisk: Bố Đại) er en populær skikkelse i kinesisk og i japansk folketro. I Japan regnes han blant annet til de syv lykkeguder (Shichi Fukujin). Han fremstilles som regel som en stormaget og smilende munk, og er også internasjonalt kjent som «Lucky Buddha» (Lykkebuddha) eller «Laughing Buddha» (leende Buddha).

Overblikk

Budai/Hotei er av kinesisk opprinnelse. Han spores tilbake til en halvlegendarisk skikkelse fra Fenghua i provinsen Zhejiang. Derfra kom den omvandrende tiggermunken Qici (kinesisk: 契此; pinyin: Qìcǐ; Wade–Giles: Ch'i-tz'u, japansk: Keishi), som levde på 900-tallet. Han skal også ha ble sett av og til etter sin død.
Han æres ikke minst innen Chan-buddhismen, og går for å være en inkarnasjon av «fremtidsbuddhaen» (Maitreya). I Kina er denne fremtidsbuddhaen, en messiansk Buddhafigur som stammer fra indisk buddhisme, svært tett knyttet til Budai. (Det er ikke tilfeldig at det minner om de nesten homofone uttrykk 布道 (budao), «preke sannhetens vei», og særlig 布菜 (bucai) «utdele mat».)
I Japan ble Hotei populær gjennon zenbuddhismen, men der er sammenknytningen til maitreya ikke fullt så sterk som i Kina.
Budai/Hotei, som godlynt og eiendomsløs munk, ble tidlig knyttet til det å være tilfreds med lite - en attråverdig dyd. Han hadde med seg en stappfull sekk, og fra den gav han sine almisser. Fra dette kunne man lære at «den som nøyer med lite, besitter en rik skatt». Hans hjerte og omsorg er de fattige og de enkle mennesker bær, og gir gaver fra sin sekk til fattige og til barn. Slik er han også blitt en inspirerende skikkelse for sosialt engasjement innen buddhismen.
Men med tiden har kinesisk og japansk folkereligion tildels fjernet seg for denne opprinnelige forståelse, og benyttes heller i for eksempel restauranter som symbol på de store kulinariske nytelser.
Det sies å være lykkebringende å stryke en budaifigur over buken.
I noen sammenhenger kan han blant østasiater minne om en julenissefigur.

Statuer av den leende Buddha

Statuer av Den leende Buddha befinner seg i kinesiske kloster i De fire himmelskongers hall. Der fremstilles han som regel med en tykk naken buk og en bredt leende munn i sittende positur med ett kne opp, og gjerne omgitt av en barneskare. Dette gjengir enkelt kinesiske livsidealer. Den store magen symboliserer rikdom og velvære. Latteren og den avslappede kroppsholdningen symboliserer allmenn tilfredshet med sitt eget liv og med verden. Barneflokken symboliserer en av de kinesiske hoveddyder: Omsorg og kjærlighet for barn.
Informatikk

Informatikk i Norge

I Norge kan man forske og studere innen informatikk ved Universitetet i Oslo (Institutt for Informatikk), Høgskolen i Oslo og Akershus, Handelshøgskolen i Bodø, Universitetet i Bergen, Høgskolen i Sørøst-Norge , Norges teknisk-naturvitenskapelige universitet, Høgskolen i Gjøvik, Universitetet i Tromsø og Høgskolen i Østfold. 
Ved Norges teknisk-naturvitenskapelige universitet (NTNU) er det en rekke studier som inneholder informatikk, med  sivilingeniørstudiet «datateknologi» og bachelor/master-studiet «informatikk» som de mest nevneverdige.
Ved det nyopprettede Universitetet i Stavanger (tidligere Høgskolen i Stavanger) kan man studere informatikk på et bachelor-program kalt «datateknikk» og master-programmer kalt «informasjonsteknologi». Man kan også studere elementer av informatikk ved noen av de statlige høyskolene som for eksempel Høgskolen i Bodø, og ved Norges informasjonsteknologiske høyskole (NITH), som er en privat høyskole.
Flere norske forskere har gjort internasjonalt viktige bidrag innen informatikk. Ved Institutt for Informatikk ved Universitetet i Oslo utviklet Ole-Johan Dahl og Kristen Nygaard på slutten av 1960-tallet Simula, verdens første objektorienterte programmeringsspråk, et programmeringsparadigme som idag står meget sterkt i næringslivet såvelsom i akademia.  Ernst S. Selmer gjorde viktige bidrag innen kryptografi.
Kleopatra Berenike III

Liv

Hennes foreldre var Ptolemaios IX Lathyros og Kleopatra Selene I. Hennes far var i dynastisk strid med sin bror Ptolemaios X Aleksander om den egyptiske tronen, og i oktober 107 f.Kr. ble faren Lathyros nødt til å flykte fra Egypt og til Kypros. Aleksander ble da medregent av Egypt sammen med den viljesterke moren Kleopatra III. Bak seg etterlot Lathyros sin hustru og søster Kleopatra Selene I og familien, inkludert Kleopatra Berenike III. I 101 f.Kr. giftet onkelen Aleksander seg med henne, og samme år, den 26. oktober, beordret Aleksander moren Kleopatra III drept. Deretter fortsatte han som enekonge av Egypt. I 88 f.Kr. var misnøyen så stor i Alexandria at byborgerne forviste ham og han flyktet til Myra i Lykia for å samle seg en hær. I hans fravær kom Ptolemaios IX Lathyros på tronen igjen. Samtidig mistet Kleopatra Berenike III sin posisjon som dronning av Egypt. Aleksander ble derimot drept i slag på Kypros samme år som han flyktet. Imidlertid døde faren i slutten av 81 f.Kr. og atter ble hun dronning.
Grunnet all den uro og strid i Egypt følte Romerriket grunn til å intervenere. Den gjenvunde posisjonen viste seg å bli kortvarig, kun seks måneder, en tid hvor hun ble svært godt likt av folket. Det var romeren Lucius Cornelius Sulla som bestemte at Ptolemaios XI Aleksander II, sønn av Ptolemaios X Aleksander, skulle være hennes medregent. I 80 f.Kr. ble Kleopatra Berenike III tvunget til seg med ham, men etter 18 eller 19 dager drepte han henne. Det viste seg å være et dårlig trekk. Den rasende folkemengden i Alexandria lynsjet ham i raseri over drapet noen dager senere.

Familie

Kleopatra Berenike III ble gift to ganger. Første gang til sin onkel Ptolemaios X Aleksander en gang før oktober 101 f.Kr. og med ham fikk hun antagelig en datter, og muligens et eller flere andre barn.
Hennes andre ektefelle var Ptolemaios XI Aleksander, sønn av sin avdøde ektemann. Dette ekteskapet ble antagelig aldri konsumert, og uansett endte det med hennes død noen uker senere.

Opera

Historien om Kleopatra Berenike III ble emne for Berenice, Regina di Egitto, en opera i tre akter av Georg Friedrich Händel til en italiensk libretto av Antonio Salvi. Den ble første gang framført i Covent Garden Theatre i London den 18. mai 1737. Det ble dog ingen suksess og kun framført fire ganger.
Kystartilleri-krigsmerket

Historie

Merket ble introdusert av Storadmiral Erich Raeder 24. juni 1941 og var tiltenkt personell ved det tyske kystartilleriet.

Design

Designer var Otto Placzek fra Berlin. Merket har kystartillerikanon i en krans av ekeløv med det tredje rikes riksvåpen i toppen. Ekekransen og ørnen er gullfarget og kanonen og havet bak er gråfarget. Merket ble laget i buntmetall i begynnelsen, senere i sink.
Tadsjikistans herrelandslag i fotball

Historie

Tadsjikistan var en del av Sovjetunionen og deres herrelandslag fra 1922 til 1991, og en kort periode i 1992 som en del av Samveldet av uavhengige stater og deres herrelandslag. Tadsjikistan spilte sin første offisielle landskamp hjemme mot Usbekistan den 17. juni 1992 (2–2). Tadsjikistan deltok for første gang i VM-kvalifisering i 1997, hvor laget spilte flere kamper i et innledende gruppespill, men endte på andreplass i sin gruppe med Kina (vinner), Turkmenistan og Vietnam, og gikk derfor ikke videre.
Til tross for at Tadsjikistan hverken har kvalifisert seg til et sluttspill i verdensmesterskapet eller asiamesterskapet, har landslaget spilt seg frem til positive plasseringer i AFC Challenge Cup, og de regnes derfor for å være et landslag under snittet i henhold til FIFAs verdensranking. (143/209 per 7. mai 2015).
Skihopping i Hviterussland

Hviterussland har hatt skihoppere i OL og flere VM etter at landet ble selvstendig i 1991, men de hviterussiske hopperne har ikke greid å markere seg i stor grad.

Historie

Det første hopprennet i Hviterussland ble arrangert i Minsk i 1936, og det første hviterussiske mesterskapet ble holdt i 1955. Tidlig på 1960-tallet ble det bygd mindre hoppbakker i Minsk, Mahiljoŭ og Polatsk.

Skihoppere

Landets beste plassering i OL eller VM er Aleksandr Sinjavskijs 32.-plass (av 62 deltakere) i stor bakke under OL i Nagano (Hakuba) i 1998. Beste plassering i verdenscupen har Pjotar Tsjaadajev, med 24.-plass i Oslo i 2007. Også Andrej Lyskovets, Maksim Anisimov og Andrej Sjibko har tatt poeng (blant de 30 beste) i verdenscupen. Anisimov er den hviterusseren som har deltatt i klart flest verdenscuprenn, 33, men han har tatt poeng i bare to av dem. Tsjaadajev ble nummer 5 i junior-VM i Rovaniemi i 2005.
Hviterussland har vært med i lagkonkurransen i VM i 2003 og 2005 (stor- og normalbakke) og VM i skiflyging 2004, men har ikke blitt bedre enn tredje sist. Landets beste plassering i lagmesterskap er 7.-plass av 12 lag i vinter-Universiaden i Torino (Pragelato) i 2007.

Hoppbakker

Hviterussland har i dag (2010) bare ett hoppanlegg av noen betydning. Idrettsanlegget i Raubitsji utenfor hovedstaden Minsk har tre hoppbakker, den største K74. Dette idrettsanlegget er for øvrig mer kjent som skiskytterarena, og VM i skiskyting ble arrangert der i 1974, 1982 og 1990.